**60/2003. (X. 20.) ESzCsM rendelet az egészségügyi szolgáltatások nyújtásához szükséges szakmai minimumfeltételekről**

***2. melléklet a 60/2003. (X. 20.) ESzCsM rendelethez***

***A TEVÉKENYSÉGEK VÉGZÉSÉHEZ SZÜKSÉGES MINIMUMFELTÉTELEK***

*Általános jelmagyarázat:*

EL: elérhető intézményen belül

EK: elérhető intézményen kívül

RM: részmunkaidő

TM: teljes munkaidő

X: szükséges (tárgyi feltételeknél a szervezeti egységen belül vagy közvetlenül mellette rendelkezésre kell állnia)

A személyi feltételek FTE egységben kerültek meghatározásra.

FTE: teljes 40 órás munkaidőre számított heti munkaidő aránya (az általános szabálytól való eltérés jelölve pl. műszakonként vagy adott ágyszámra, illetve járóbeteg szakrendelés létszáma heti 30 óra szakrendelésre számítva)

sze: szükség esetén

**PLASZTIKAI ÉS ÉGÉSSEBÉSZET**

|  |  |  |  |
| --- | --- | --- | --- |
| **Plasztikai helyreállító és esztétikai sebészet** | **Szakmakód:** | **2000** |  |

**Plasztikai helyreállító sebészet**

**Fekvőbeteg ellátás**

*Progresszivitási szintek*

**II. szint:**

Magas színvonalon képes ellátni a fejlődési rendellenességek miatt, baleseti vagy daganatos okból, továbbá súlyos betegség után kialakult szövethiányok pótlására szoruló betegeket. A plasztikai helyreállító műtétek során alkalmaz lebenyeket, szövetexpandereket és implantátumokat, rendelkezik a progresszivitási szintre meghatározott személyi és tárgyi feltételekkel, és annak megfelelő minimális esetszámot teljesít.

Plasztikai helyreállító sebészeti osztályok.

**Minimum ágyszám: 5**

**III. szint:**

Önálló plasztikai helyreállító egységgel rendelkező hely (szolgáltató), amely a szakma legmagasabb szintjén képes ellátni a fejlődési rendellenességek miatt, baleseti vagy daganatos okból, továbbá súlyos betegség után kialakult szövethiányok pótlására, helyreállítására szoruló betegeket. A plasztikai helyreállító műtétek során rendelkezik a szabadlebenyek átültetéséhez (mikrovaszkuláris anasztomózissal) a progresszivitási szintnek meghatározott személyi és tárgyi feltételekkel, és annak megfelelő minimális évi esetszámot teljesít.

Plasztikai és égéssebészeti osztályok, plasztikai helyreállító sebészeti osztályok.

**Minimum ágyszám: 5**

|  |  |  |  |
| --- | --- | --- | --- |
| **Éves minimális beavatkozási számok** | | |  |
|  | **Progresszivitási szint** | |  |
|  | **II.** | **III.** |  |
| Ellátott plasztikai helyreállító sebészeti betegek száma minimum/év | 40 | 80 |  |
| Helyreállító műtétek száma felnőtteknél minimum/év | 20 | 40 |  |
| Emlő helyreállító műtétek mikrosebészeti beavatkozással minimum/év |  | 5 |  |
| Mamma-protézis (rosszindulatú alapbetegség mellett 01349) minimum/év | 5 | 10 |  |
| Tissue expander (01350) minimum/év |  | 3 |  |
|  | | |  |
| **Plasztikai helyreállító sebészeti osztály minimumfeltételei** | | |  |
|  | **Progresszivitási szint** | |  |
|  | **II.** | **III.** |  |
| ***Személyi feltételek:*** |  |  |  |
| Plasztikai (égési) sebészet szakorvos (legalább 5 éves, a szakterületen, fekvőbeteg gyógyintézetben végzett szakmai gyakorlattal) | 2 | 3 |  |
| Plasztikai (égés) sebészet szakorvos | 1 | 2 |  |
| Klinikai és mentálhigiéniai szakpszichológus/pszichológus | EK | EK |  |
| Műtéti szakasszisztens | 1 | 2 |  |
| **A szakdolgozói létszám a 3. mellékletben meghatározottak szerint (ápoló, dietetikus, gyógytornász)** | **X** | **X** |  |
| ***Tárgyi feltételek:*** az osztály általános feltételei + |  |  |  |
| Hordozható EKG | 1 | 1 |  |
| ***Tárgyi feltételek:*** a műtő egység általános feltételei + |  |  |  |
| Altatógép | EL | 1 |  |
| Plasztikai sebészeti műszertálcák | X | X |  |
| Operáló mikroszkóp vagy megfelelő nagyító szemüveg |  | 1 |  |
| Mikrosebészeti műszerek |  | 1 |  |
| Betegmelegítő |  | 1 |  |
| ***Speciális diagnosztikai és szakmai háttér:*** |  |  |  |
| Orvosi laboratóriumi diagnosztika | EL | EL |  |
| Mikrobiológiai laboratóriumi diagnosztika | EK | EL |  |
| Radiológiai osztály | EL | El |  |
| Hordozható Doppler | EL | 1 |  |
| Intenzív osztály | EL | EL |  |
|  | | |  |
| **Egynapos plasztikai sebészeti ellátás minimumfeltételei** | | |  |
| ***Személyi feltételek*** *az egynapos sebészeti és a kúraszerűen végezhető ellátások szakmai feltételeiről szóló* 16/2002. (XII. 12.) ESzCsM rendeletben meghatározottak szerint + | |  |  |
| Plasztikai (égési) sebészet szakorvos 5 éves szakorvosi gyakorlattal | | 1 |  |
| Aneszteziológia és intenzív terápia szakorvos | | EL |  |
| Műtős szakasszisztens | | 1 |  |
| Ápoló/szakápoló | | 4 |  |
| ***Tárgyi feltételek:*** a műtő egység (kiemelt kezelő) általános feltételei + | |  |  |
| Plasztikai sebészeti műszertálcák | | X |  |
| ***Speciális diagnosztikai és szakmai háttér:*** | |  |  |
| Radiológia | | EK |  |
| EKG | | EL |  |
| Általános orvosi laboratórium | | EK |  |
| Intenzív osztály | | EK |  |
| Fekvőbeteg intézeti háttér | | EK |  |
| Szükséges szakorvosi konziliáriusi háttér | | EK |  |
|  | | |  |
| **Plasztikai sebészeti járóbeteg szakrendelés minimumfeltételei** | | |  |
| ***Személyi feltételek:*** | |  |  |
| Plasztikai (égési) sebészet szakorvos | | 1 |  |
| Műtős szakasszisztens | | 1 |  |
| ***Tárgyi feltételek:*** a rendelő általános feltételei + a műtő egység (kiemelt kezelő) általános feltételei + | |  |  |
| Plasztikai sebészeti műszertálcák | | X |  |

**Plasztikai esztétikai sebészet**

*Progresszivitási szintek*

Plasztikai esztétikai sebészet **járóbeteg** ellátási formában.

Olyan ellátó hely, amely járóbeteg ellátás keretei között képes kisebb ambuláns, minimálisan invazív plasztikai esztétikai beavatkozásokat elvégezni a progresszivitási szintre meghatározott személyi és tárgyi feltételekkel.

Plasztikai esztétikai sebészeti műtétek **egynapos** ellátással.

Az az ellátó hely, amely egynapos sebészeti ellátás keretei között képes végezni plasztikai esztétikai műtéteket, a progresszivitási szintre meghatározott személyi és tárgyi feltételekkel.

**Fekvőbeteg szakellátás**

**III. szint:**

Plasztikai esztétikai sebészeti ellátás fekvőbeteg intézményben.

Az az ellátó hely, amely a legmagasabb szinten, fekvőbeteg intézményben, általános érzéstelenítésben képes végezni plasztikai esztétikai műtéteket, a progresszivitási szintre meghatározott személyi és tárgyi feltételekkel.

|  |  |  |  |  |
| --- | --- | --- | --- | --- |
| **Plasztikai esztétikai sebészeti szakrendelés, egynapos sebészet és osztály minimumfeltételei** | | | |  |
|  | **Progresszivitási szint** | | |  |
| ***Alapfeltételek:*** | **Járóbeteg  ellátás** | **Egynapos  ellátás** | **III.** |  |
| ***Személyi feltételek:*** |  |  |  |  |
| Plasztikai (égési) sebészet szakorvos | 1 |  |  |  |
| Plasztikai (égési) sebészet szakorvos (legalább 5 éves, a szakterületen fekvőbeteg gyógyintézetben végzett szakmai gyakorlattal) |  |  | 1 |  |
| Plasztikai (égési) sebészet szakorvos 5 éves szakorvosi gyakorlattal |  | 1 |  |  |
| Aneszteziológia és intenzív terápia szakorvos |  | EK | EL |  |
| Felnőtt aneszteziológiai és intenzív szakápoló/aneszteziológus szakasszisztens |  | EK | EL |  |
| Műtéti szakasszisztens | 1 | 1 | 1 |  |
| Műtőssegéd |  | 1 | 1 |  |
| **A szakdolgozói létszám a 3. mellékletben meghatározottak szerint (ápoló, dietetikus, gyógytornász)** |  | **X** | **X** |  |
| Ügyeleti szolgálat |  | EK | EL |  |
| ***Tárgyi feltételek:*** a rendelő általános feltételei + az osztály általános feltételei + |  |  |  |  |
| Hordozható EKG |  |  | 1 |  |
| **A műtő egység (osztályos műtő) általános feltételei +** |  | **X** | **X** |  |
| Altatógép |  | X | X |  |
| Plasztikai sebészeti speciális műszerek |  | X | X |  |
| Folyadék melegítő |  |  | EL |  |
| Betegmelegítő |  |  | EL |  |
| ***Speciális diagnosztikai és szakmai háttér:*** |  |  |  |  |
| Orvosi laboratóriumi diagnosztika | EK | EK | EK |  |
| Mikrobiológiai laboratóriumi diagnosztika | EK | EK | EK |  |
| Radiológiai osztály | EK | EK | EK |  |
| Intenzív osztály |  | EK | EL |  |

*Minimális esetszám nem limitált.*

|  |  |  |  |
| --- | --- | --- | --- |
| **Égéssebészet** | **Szakmakód:** | **2001** |  |
| **Gyermek plasztikai és égéssebészet** |  | **2002** |  |

*Progresszivitási szintek*

**Égéssebészet**

**II. szint:**

Az az ellátó hely, amely képes ellátni a 10% és az alatti kiterjedésű égési sérülteket. Ugyanakkor alkalmas akut élet- és funkciómentő beavatkozások elvégzésére, melyek elvégzése után a sérültet 24 órán belül áthelyezi a magasabb szintű ellátó helyre. Rendelkezik a szintre meghatározott személyi és tárgyi feltételekkel, és annak megfelelő minimális évi ellátási esetszámot teljesít.

**Minimum ágyszám: 5**

**III. szint:**

Az az ellátó hely, amely képes ellátni 10% feletti kiterjedésű égési sérülteket, magasfeszültségű áramütötteket, rendelkezik a progresszivitási szintre meghatározott személyi és tárgyi feltételekkel, és annak megfelelő minimális évi ellátási esetszámot teljesít.

Égéssérült betegeket ellátó plasztikai és égési sebészeti osztályok. Olyan ellátó helyek, ahol az égett beteg későbbi rekonstrukciós ellátása, rehabilitációja biztosított és prevenciós feladatokat is ellát.

**Minimum ágyszám: 5**

**Gyermek plasztikai és égéssebészet**

*Progresszivitási szintek*

**III. szint:**

A legmagasabb szinten képes ellátni 10% feletti kiterjedésű égési sérülteket és magasfeszültségű áramütötteket 18 éves korig. Továbbá országos feladatokat is ellátó, önálló plasztikai helyreállító egységgel rendelkező hely, amely a szakma legmagasabb szintjén képes ellátni a fejlődési rendellenességek miatt, baleseti vagy daganatos okból, továbbá súlyos betegség után kialakult szövethiányok pótlására, helyreállításra szoruló betegeket. A plasztikai helyreállító műtétek során alkalmaz lebenyeket, szövetexpandereket és implantátumokat. Rendelkezik a progresszivitási szintre meghatározott személyi és tárgyi feltételekkel, és annak megfelelő minimális évi esetszámot teljesít.

Égéssérült gyermekeket ellátó plasztikai és égési sebészeti osztályok, országos feladatokat végző, égett gyermekeket ellátó országos központ, gyermeksebészeti osztályok plasztikai sebészeti osztálya. Olyan ellátó helyek, ahol az égett beteg későbbi rekonstrukciós ellátása, rehabilitációja biztosított és prevenciós feladatokat is ellát.

**Minimum ágyszám: 5**

|  |  |  |  |
| --- | --- | --- | --- |
| **Éves minimális beavatkozási számok** | **Progresszivitási szint** | |  |
|  | **II.** | **III.** |  |
| Ellátott felnőtt égési sérültek száma minimum/év | 30 | 70 |  |
| Ellátott súlyos felnőtt égési sérültek száma (HBCS 22P 8810, 22M 8820, 22M8850, 99M 9540) minimum/év |  | 15 |  |
| Égési műtétek száma felnőtteknél minimum/év | 10 | 40 |  |
| Ellátott gyermek égési sérültek száma minimum/év | 10 | 50 |  |
| Ellátott súlyos gyermek égési sérültek száma (HBCS 22 22M 8810, 22M 8820, 22M8850, 99M 9540) minimum/év |  | 7 |  |
| Égési műtétek száma gyermekeknél minimum/év |  | 30 |  |
| Szövetexpander beültetés |  | 3 |  |
| Integra fedés |  | 3 |  |
|  | | |  |
| **Égési osztály minimumfeltételei** | | |  |
|  | **Progresszivitási szint** | |  |
| **Égési osztály alapfeltételei** | **II.** | **III.** |  |
| ***Személyi feltételek:*** *(FTE)* |  |  |  |
| Plasztikai (égési) sebészet szakorvos (legalább 5 éves, a szakterületen szerzett szakmai gyakorlattal) |  | 1 |  |
| Plasztikai (égési) sebészet szakorvos | 1 | 2 |  |
| Traumatológia szakorvos, sebészet szakorvos | 1 |  |  |
| Klinikai és mentálhigiéniai szakpszichológus/pszichológus | EL | EL |  |
| Aneszteziológia és intenzív terápia szakorvos | EL | EL |  |
| Felnőtt aneszteziológiai és intenzív szakápoló/aneszteziológus szakasszisztens | EL | EL |  |
| Műtéti szakasszisztens | 1 | 2 |  |
| Műtőssegéd | 1 | 2 |  |
| **A szakdolgozói létszám a 3. mellékletben meghatározottak szerint (ápoló, gyógytornász)** | **X** | **X** |  |
| **Gyermek ellátó osztályok** |  |  |  |
| Plasztikai (égés) sebészet szakorvos (legalább 5 éves, a szakterületen szerzett szakmai gyakorlattal) |  | 1 |  |
| Plasztikai (égési) sebészet vagy gyermeksebészet szakorvos |  | 1 |  |
| Aneszteziológia és intenzív terápia szakorvos |  | EL |  |
| Gyermek aneszteziológiai és intenzív szakápoló |  | EL |  |
| Műtéti szakasszisztens |  | 2 |  |
| Műtőssegéd |  | 2 |  |
| **A szakdolgozói létszám a 3. mellékletben meghatározottak szerint (ápoló, gyógytornász)** |  | **X** |  |
| Klinikai és mentálhigiéniai gyermek szakpszichológus/pszichológus |  | EL |  |
| ***Tárgyi feltételek***: az osztály általános/csecsemő- és gyermekgyógyászati osztály feltételei + |  |  |  |
| Izolált műtő | EL | 1 |  |
| Kézsebészeti/mikrosebészeti tálca |  | 1 |  |
| Operáló mikroszkóp vagy megfelelő nagyító szemüveg |  | 1 |  |
| Elektromos dermatom |  | 2 |  |
| Humby-kés | 2 | 4 |  |
| Bőrhálósító készülék |  | 2 |  |
| Folyadék melegítő |  | 1 |  |
| Betegmelegítő |  | 1 |  |
| Betegemelő készülék |  | 1 |  |
| Külön kötöző helyiség | 1 | 1 |  |
| Elkülönített fürdető helyiség (körbejárható káddal) | 1 | 1 |  |
| Mobil fürdőkád | 1 | 1 |  |
| Hordozható EKG | 1 | 1 |  |
| Portabilis röntgen-készülék | EL | 1 |  |
| Lélegeztetőgép |  | 5 |  |
| Fluidizációs ágy |  | 2 |  |
| Pulzoximéter |  | 1 |  |
| Haemodinamikai monitor |  | 1 |  |
| Ágymelletti monitor | 2 | 5 |  |
| Pacemaker ideiglenes |  | 1 |  |
| Szabályozható vakuum-szívó |  | 4 |  |
| Egyéni porlasztó (Aerosol) készülék |  | 3 |  |
| Reszuszcitációs felszerelés |  | 1 |  |
| Transzfúziós felszerelés |  | 1 |  |
| Melegítő párna |  | 1 |  |
| Túlnyomásos infúziós eszköz |  | 2 |  |
| Rögzített infúziós tartóállvány |  | 4 |  |
| Infúzió melegítő |  | 2 |  |
| Hideg oxigén párásító |  | 4 |  |
| Zárt rendszerű szívó minden vakuum szívóhoz |  | 4 |  |
| Bronchoszkóp |  | 1 |  |
| Defibrillátor | 1 | 1 |  |
| **Gyermek égési és intenzív osztály speciális feltételei:** Felnőtt égés intenzív osztály feltételei + |  |  |  |
| Keramoterm (konzolos beteg melegítő) |  | 1 |  |
| Melegíthető takaró |  | 1 |  |
| Légágy |  | 2 |  |
| Fluidizációs ágy |  | 2 |  |
| Általános orvosi és kémiai laboratórium |  | EL |  |
| Mikrobiológiai laboratórium |  | EL |  |
| Radiológiai osztály |  | EL |  |
| Vérgázanalizátor |  | 1 |  |
| Intenzív osztály |  | EL |  |
|  | | |  |
| **Égés ellátás járóbeteg szakrendelés és szakambulancia minimumfeltételei** | | |  |
|  | **Progresszivitási szint** | |  |
|  | **I.  Szakrendelés** | **II.  Szakambulancia** |  |
| ***Személyi feltételek:*** *(FTE)* |  |  |  |
| Sebészet, traumatológia vagy gyermeksebészet szakorvos | l |  |  |
| Plasztikai (égés) sebész szakorvos |  | 1 |  |
| Aneszteziológia és intenzív terápia szakorvos | EL | EL |  |
| Felnőtt/gyermek aneszteziológiai és intenzív  szakápoló/aneszteziológus szakasszisztens | EL | EL |  |
| Műtéti szakasszisztens | 1 | 1 |  |
| Műtőssegéd | 1 | 1 |  |
| Ápoló/csecsemő- és gyermekápoló | 1 | 1 |  |
| ***Tárgyi feltételek:*** a rendelő általános feltételei + |  |  |  |
| Altatási lehetőség | EL | X |  |
| Fürdetési lehetőség | EL | X |  |
| Steril sebészeti eszközök, kötszerek | X | X |  |